smcproject/ml-wiki-sentences huggingface dataset:
ഗർഭിണിയാകും മുന്നേ ചിട്ടയായ വ്യായാമം ശീലിച്ചവർക്ക്, ഗർഭകാലത്തെ പല സങ്കീർണതകളും നിഷ്പ്രയാസം ഒഴിവാക്കാനും, പ്രസവാനന്തരം ആരോഗ്യം കൂടുതൽ നന്നായി നിലനിർത്താനും പറ്റും.
പ്രസവം കഴിഞ്ഞ് തിരികെ ആരോഗ്യം വീണ്ടെടുക്കാനുള്ള വ്യായാമങ്ങളിൽ ഏറ്റവും പ്രാധാന്യം ആവശ്യത്തിന് ഭാരമെടുത്തുള്ള റെസിസ്റ്റൻസ് ട്രെയിനിംഗാണ്.
പലപ്പോഴും ഇക്കാര്യം പാടെ അവഗണിക്കുന്നത് കൊണ്ട് ശരീരത്തിൽ പോസ്ചർ ഇംബാലൻസുകൾ ഉണ്ടാവാനും അവ സ്ഥിരമാവാനും സ്ത്രീകളുടെ ആരോഗ്യം നശിക്കുവാനും സാധ്യതയുമുണ്ട് .
ആർത്തവവിരാമവും വ്യായാമവും
ഏകദേശം 45, 50 അല്ലെങ്കിൽ 55 വയസ് പിന്നിട്ട സ്ത്രീകളിൽ ആർത്തവം നിലയ്ക്കുന്നതിനെയാണ് ആർത്തവവിരാമം അഥവാ മെനോപോസ് (Menopause) എന്ന്‌ പറയുന്നത്.
ഓവറി ഉത്പാദിപ്പിക്കുന്ന ഈസ്ട്രജൻ , പ്രൊജസ്റ്റിറോൺ , ടെസ്റ്റോസ്റ്റിറോൺ എന്നി ഹോർമോണുകളുടെ അളവ് കാര്യമായി കുറയുന്നതാണ് ഇതിന്റെ പ്രധാന കാരണം.
ഈ പ്രായത്തിൽ ഈസ്ട്രജൻ കുറവ്  കാരണം സ്ത്രീകളിൽ എല്ല് തേയ്മാനം വരാനുള്ള സാധ്യത വളരെ കൂടുതലാണ്.
അതുപോലെ തന്നെ വിഷാദം , പെട്ടന്നുള്ള കോപം, സങ്കടം, ആത്മഹത്യ പ്രവണത തുടങ്ങിയ മാനസിക പ്രശ്നങ്ങളും; വർധിച്ച ഹൃദ്രോഗ സാധ്യത, ശരീരത്തിൽ പെട്ടന്നുള്ള ചൂടും വിയർപ്പും, ക്ഷീണവും തളർച്ചയും, യോനീ വരൾച്ച , അതുമൂലം ലൈംഗിക ബന്ധത്തിൽ വേദനയും ബുദ്ധിമുട്ടും തുടങ്ങിയ ശാരീരിക പ്രശ്നങ്ങൾ ഉടലെടുത്തേക്കാറുണ്ട്.
ഭാരമെടുത്തുള്ള വ്യായാമങ്ങളും എല്ലിന്റെ ബലവും തമ്മിൽ വളരെയധികം ബന്ധമുണ്ട്.
ഈ വ്യായാമങ്ങൾ ചെയ്യുന്ന സമയത്ത് മസിലുകൾ പ്രവർത്തിക്കുമ്പോൾ കൂടെ എല്ലുകളും സ്വാഭാവികമായി ശക്തിപ്പെടും എന്ന് മാത്രമല്ല, ബോൺ ഡെൻസിറ്റി കൂട്ടാനും റെസിസ്റ്റൻസ് ട്രെയിനിംഗിനു കഴിയും.
ഇക്കാരണത്താൽ ആർത്തവവിരാമത്തിന് ശേഷം കൂടുതലായി ഉണ്ടാക്കാനിടയുള്ള എല്ലുകളുടെ പൊട്ടൽ, ബലക്കുറവ്, തേയ്മാനം എന്നിവ ഒഴിവാക്കാൻ വ്യായാമത്തിലൂടെ സാധിക്കുന്നു.
കാൽസ്യം, വിറ്റാമിൻ ഡി, സിങ്ക്, പ്രോടീൻ തുടങ്ങിയ പോഷകങ്ങൾ അടങ്ങിയ ഭക്ഷണം കഴിക്കുന്നതും എല്ലുകളുടെ ആരോഗ്യം മെച്ചപ്പെടുത്തും.
മേനോപോസ് മൂലമുള്ള ശാരീരികവും മാനസികവുമായ പല പ്രശ്നങ്ങളും  ശരിയായ വ്യായാമം കൊണ്ടു ഒരുപരിധി വരെ നിയന്ത്രിക്കാവുന്നതാണ് എന്ന്‌ പഠനങ്ങൾ പറയുന്നു.
ആർത്തവ വിരാമത്തിന് മുൻപേ കൃത്യമായി വ്യായാമം ചെയ്യുന്നവരിൽ അതുമായി ബന്ധപ്പെട്ട പ്രശ്നങ്ങൾ താരതമ്യേനെ കുറഞ്ഞു കാണപ്പെടുന്നു എന്ന ഗുണവുമുണ്ട്.
മാത്രമല്ല, ഈ ഘട്ടത്തിൽ സ്ത്രീകളിൽ ഉണ്ടാകാനിടയുള്ള അമിതവണ്ണം , ഹൃദ്രോഗം , പ്രമേഹം , രക്ത സമ്മർദ്ദം , പക്ഷാഘാതം , കാൻസർ തുടങ്ങിയ ഗുരുതര രോഗങ്ങൾക്കുള്ള  വർധിച്ച സാധ്യത കുറയ്ക്കുവാനും പിന്നീട് ആരോഗ്യകരമായ വാർദ്ധക്യകാല ജീവിതം നയിക്കുവാനും ശരിയായ വ്യായാമം കൊണ്ടു  സാധിക്കുന്നു.
ഒരു ഡോക്ടറുടെ നേതൃത്വത്തിൽ ഹോർമോൺ തെറാപ്പി ചികിത്സ സ്വീകരിക്കുന്നത് ഏറ്റവും ആർത്തവവിരാമത്തിന്റെ ബുദ്ധിമുട്ടുകൾ അകറ്റും.
എന്നിരുന്നാലും കൃത്യമായ ബോധവൽക്കരണത്തിന്റെ അഭാവത്താലും സാമൂഹിക നിയന്ത്രണങ്ങൾ കാരണവും കൃത്യമായ ശാരീരിക വ്യായാമം ചെയ്യുന്ന മധ്യ വയസ്ക്കരായ സ്ത്രീകൾ പൊതുവെ ഇന്ത്യയിൽ കുറവാണ് .
വ്യായാമവും ജിംനേഷ്യവും
ശാസ്ത്രീയമായി വ്യായാമം ചെയ്യുന്നതിനോ, കായിക പരിശീലനങ്ങൾക്കായോ സ്ഥാപിക്കപ്പെട്ടിരിക്കുന്ന സ്ഥാപനങ്ങളാണ് ജിംനേഷ്യം (Gymnasium) എന്നറിയപ്പെടുന്നു.
ചുരുക്കത്തിൽ ജിം (Gym).
അത്യാധുനിക രീതിയിൽ വിപുലമായി ക്രമീകരിക്കപ്പെട്ടിട്ടുള്ള ജിംനേഷ്യങ്ങൾ ഹെൽത്ത് ക്ലബുകൾ, ഫിറ്റ്നസ്സ് സെന്ററുകൾ, ഹെൽത്ത്‌ ആൻഡ് ഫിറ്റ്നസ് സെന്ററുകൾ എന്നീ പല പേരുകളിലും അറിയപ്പെടാറുണ്ട്.
വിദേശ രാജ്യങ്ങളിൽ ശാസ്ത്രീയമായി പരിശീലനം സിദ്ധിക്കപ്പെട്ട വിദഗ്ദരായ മികച്ച ‘രജിസ്റ്റർഡ് ഹെൽത്ത്‌ ആൻഡ് ഫിറ്റ്നസ് പ്രൊഫഷണൽ ട്രെയിനർ’മാരുടെ മേൽനോട്ടത്തിലാണ് ഇത്തരം ജിമ്മുകൾ  പ്രവർത്തിക്കുന്നത്.
അതിനുവേണ്ടി പ്രത്യേക പ്രൊഫഷണൽ കോഴ്സുകൾ തന്നെ വിദേശ രാജ്യങ്ങളിലെ യൂണിവേഴ്സിറ്റികൾ നേരിട്ടും ഓൺലൈനായും നടത്തുന്നുണ്ട്.
മാത്രമല്ല, വിദഗ്ദരായ ഫിസിയോതെറാപിസ്റ്റുകളുടെ സേവനവും പല ജിമ്മുകളിലും ലഭ്യമാണ്.
അവലംബം ↑ ↑ {{ cite web }} : Check date values in: | accessdate= ( help ) ; Unknown parameter | coauthors= ignored ( | author= suggested) ( help ) ↑ O'Connor, D., Crowe, M., Spinks, W. 2005.
Effects of static stretching on leg capacity during cycling.
Turin, 46 (1), 52–56.
Retrieved October 5, 2006, from ProQuest database.
↑ Wilmore, J., Knuttgen, H. 2003.
Aerobic Exercise and Endurance Improving Fitness for Health Benefits.
The Physician and Sportsmedicine, 31 (5).
↑ de Vos, N., Singh, N., Ross, D., Stavrinos, T., et al. 2005.
Optimal Load for Increasing Muscle Power During Explosive Resistance Training in Older Adults.
The Journals of Gerontology, 60A (5), 638–647.
↑ doi : 10.1056/NEJM200007063430103 This citation will be automatically completed in the next few minutes.
You can jump the queue or expand by hand ↑ Hu.
, F., Manson, J., Stampfer, M., Graham, C., et al. (2001).
Diet, lifestyle, and the risk of type 2 diabetes mellitus in women.
The New England Journal of Medicine, 345 (11), 790–797.
↑ In turn citing: Gale Encyclopedia of Medicine.
Copyright 2008.
Citation: "Strengthening exercise increases muscle strength and mass, bone strength, and the body's metabolism. It can help attain and maintain proper weight and improve body image and self-esteem" ↑ ↑ ↑ ↑ ↑ ↑ National Center for Biotechnology Information, "The miracle drug" ↑ ↑ ↑ ↑ ↑ ↑ ↑ ↑ ↑ ↑
മുളക്കുളം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Mulakkulam_Gramapanchayat
കോട്ടയം ജില്ലയിലെ വൈക്കം താലൂക്കിൽ കടുത്തുരുത്തി ബ്ളോക്കിൽ മുളക്കുളം, കടുത്തുരുത്തി എന്നീ വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 26.15 ച.
മീറ്റർ വിസ്തീർണ്ണമുള്ള മുളക്കുളം ഗ്രാമപഞ്ചായത്ത് .
അതിരുകൾ തെക്ക്‌ - ഞീഴൂർ , കടുത്തുരുത്തി പഞ്ചായത്തുകൾ വടക്ക് - പിറവം പഞ്ചായത്ത്, എറണാകുളം ജില്ലയിലെ ഇലഞ്ഞി പഞ്ചായത്ത് എന്നിവ കിഴക്ക് - എറണാകുളം ജില്ലയിലെ ഇലഞ്ഞി പഞ്ചായത്ത്, ഞീഴൂർ പഞ്ചായത്ത് എന്നിവ പടിഞ്ഞാറ് - തലയോലപ്പറമ്പ് , വെള്ളൂർ പഞ്ചായത്തുകള് വാർഡുകൾ
മുളക്കുളം ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ് മുളക്കുളം വടുകുന്നപ്പുഴ മണ്ണുക്കുന്ന് അവർമ്മ പെരുവ ടൗൺ പെരുവ ഈസ്റ്റ് കുന്നപ്പള്ളി ആലുംചുവട് അറുന്നൂറ്റിമംഗലം കീഴൂർ സൗത്ത് ആപ്പാഞ്ചിറ പൂഴിക്കോൽ സൗത്ത് പൂഴിക്കോൽ നോർത്ത് കീഴൂർ നോർത്ത് മൂർക്കാട്ടുപടി കാരിക്കോട് സൗത്ത് കാരിക്കോട് സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് കടുത്തുരുത്തി വിസ്തീര്ണ്ണം 26.15 ചതുരശ്ര കിലോമീറ്റർ ജനസംഖ്യ 23,663 പുരുഷന്മാർ 11,900 സ്ത്രീകൾ 11,763 ജനസാന്ദ്രത 905 സ്ത്രീ : പുരുഷ അനുപാതം 988 സാക്ഷരത 94% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/mulakulampanchayat Archived 2014-06-08 at the Wayback Machine .
വല്ലകം ഇംഗ്ലീഷ് വിലാസം https://ml.wikipedia.org/wiki/Vallakam
ദക്ഷിണ ഭാരതത്തിലെ കേരളത്തിൽ , കോട്ടയം ജില്ലയിലെ വൈക്കം താലൂക്കിൽ പെടുന്ന ഒരു ഗ്രാമമാണ് വല്ലകം .
1990കളുടെ തുടക്കം വരെ വല്ലകത്തിന്റെ സമ്പദ്ഘടന നെല്ല്‌ , നാളികേരം എന്നിവയുടെ കൃഷിയെ ആശ്രയിച്ചായിരുന്നു.
പിന്നീട് ആ സ്ഥിതി മാറി.
നെൽകൃഷിയുടെ തകർച്ചയും, വിലയിടിവും രോഗങ്ങളും ചേർന്ന്‌ തെങ്ങ് കൃഷിയുടെ ആകർഷണീയത കളഞ്ഞതും ആണ് ഈ മാറ്റത്തിനു പിന്നിൽ.
ഈ വിളവുകളുടെ സ്ഥാനത്ത് പലരും ജാതി , കൊക്കോ തുടങ്ങിയ കൃഷികൾ തുടങ്ങി.
ഇവക്കൊക്കെ പുറമേ, സംസ്ഥാനത്തിനു പുറത്തും വിദേശത്തും ജോലി ചെയ്യുന്ന ഗ്രാമവാസികളിൽ നിന്ന് ലഭിക്കുന്ന വരുമാനവും ഇന്ന് വല്ലകത്തിന്റെ സമ്പദ് വ്യവസ്ഥയെ താങ്ങുന്നുണ്ട്.
വല്ലകത്തെ ജനങ്ങളിൽ ഭൂരിഭാഗവും ഹിന്ദുമത വിശ്വാസികളാണ്‌.
പിന്നെയുള്ളരിൽ ഏറെയും ക്രിസ്ത്യാനികളും ഒരു ചെറിയ ശതമാനം മുസ്ലിങ്ങളും ആണ്.
ഹിന്ദുക്കളിൽ ഈഴവരും , നായന്മാരും പുലയർ തുടങ്ങിയ ദളിത വിഭാഗങ്ങളിൽ പെടുന്നവരും ഉണ്ട്.
പ്രധാന ആരാധനാലയങ്ങൾ വല്ലകം സെന്റ് മേരീസ് പള്ളി , അരീക്കുളങ്ങര ഭഗവതീ ക്ഷേത്രം , തുറുവേലിക്കുന്ന് ധൃവക്ഷേത്രം എന്നിവയാണ്.
വല്ലകം സെന്റ് മേരീസ് സ്കൂൾ, സെന്റ് മേരീസ് പള്ളീയുടെ നടത്തിപ്പിലുള്ളതാണ്.
വൈക്കം - ഏറ്റുമാനൂർ റോഡ് വല്ലകത്തിന്റെ ജീവനാഡിയാണ്.
വല്ലകത്തെ പടിഞ്ഞാറു വശത്തുള്ള വൈക്കം പട്ടണവുമായും കിഴക്കുള്ള തലയോലപ്പറമ്പ് , കുറുപ്പന്തറ തുടങ്ങിയ ചന്തകളുമായും ബന്ധിപ്പിക്കുന്നത് ഈ റോഡ് ആണ്.
ഗ്രാമത്തിനു നെടുകെയും കുറുകെയും ഉണ്ടായിരുന്ന തോടുകളും ഗതാഗതത്തിൽ വലിയ പങ്ക് വഹിച്ചിരുന്നു.
എന്നാൽ തോടുകൾ മിക്കവയും കെട്ടിട നിർമ്മിതിക്കും മറ്റുമായി നികർത്തപ്പെടുകയും അല്ലാത്തവയിൽ ആഫ്രിക്കൻ പായൽ വളർന്ന് നിറയുകയും ചെയ്തതുമൂലം അവയെ ആശ്രയിച്ചുള്ള ഗതാഗതം ഇപ്പോൾ മിക്കവാറും ഇല്ലാതായിരിക്കുന്നു.
വല്ലകം എന്ന സ്ഥലനാമത്തിന്റെ ഉല്പത്തി അജ്ഞാതമായിരിക്കുന്നു.
മുത്തോലി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Mutholy_Gramapanchayat മുത്തോലി ഗ്രാമപഞ്ചായത്ത് മുത്തോലി ഗ്രാമപഞ്ചായത്ത് 9°41′53″N 76°39′24″E ﻿ / ﻿ 9.6979741°N 76.65667°E ﻿ / 9.6979741; 76.65667 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കോട്ടയം വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് സെലിൻ ഐസക് വൈസ് പ്രസിഡന്റ് സെക്രട്ടറി വിസ്തീർണ്ണം 18.12 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 15267 ജനസാന്ദ്രത 843/ ച.
മീ കോഡുകൾ • തപാൽ • ടെലിഫോൺ +04822 സമയമേഖല UTC +5:30 പ്രധാന ആകർഷണങ്ങൾ
കോട്ടയം ജില്ലയിലെ മീനച്ചിൽ താലൂക്കിലെ ളാലം ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ മുത്തോലി ഗ്രാമപഞ്ചായത്ത് .
പുലിയന്നൂർ, മീനച്ചിൽ എന്നീ വില്ലേജുകളിലായി വ്യാപിച്ചുകിടക്കുന്ന മുത്തോലി പഞ്ചായത്തിനു 18.12 ചതുരശ്രകിലോമീറ്റർ വിസ്തീർണ്ണമുണ്ട്.
അതിരുകൾ വടക്ക് - കരൂർ പഞ്ചായത്ത്, പാലാ നഗരസഭ കിഴക്ക് - പാലാ നഗരസഭ, മീനച്ചിൽ , കൊഴുവനാൽ പഞ്ചായത്തുകൾ തെക്ക് - കൊഴുവനാൽ പഞ്ചായത്ത് പടിഞ്ഞാറ് - കിടങ്ങൂർ , കൊഴുവനാൽ പഞ്ചായത്തുകൾ വാർഡുകൾ
മുത്തോലി ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ് പടിഞ്ഞാറ്റിൻകര കാണിയക്കാട് അള്ളുങ്കൽകുന്ന് പുലിയന്നൂർ പുലിയന്നൂർ സൗത്ത് കടപ്പാട്ടൂർ വെള്ളിയാപ്പള്ളി മീനച്ചിൽ പന്തത്തല മുത്തോലി നെയ്യൂർ തെക്കുംമുറി തെക്കുംമുറി നോർത്ത് ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക ജനസംഖ്യ
ആകെ മൊത്തം 16489.
ഇതിൽ 8241 പുരുഷന്മാരും 8248 സ്ത്രീകളും ഉൾപ്പെട്ടിരിക്കുന്നു പുറമെ നിന്നുള്ള കണ്ണികൾ മുത്തോലി  ഗ്രാമപഞ്ചായത്ത് Archived 2018-08-16 at the Wayback Machine .
സർക്കാർ വിവരം Archived 2007-09-30 at the Wayback Machine .
ജനസംഖ്യ സ്ഥല വിവരം അവലംബം ↑
രാമപുരം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Ramapuram_Gramapanchayat
കോട്ടയം ജില്ലയിലെ മീനച്ചിൽ താലൂക്കിൽ ഉഴവൂർ ബ്ളോക്കിലാണ് 54.54 ചതുരശ്ര കിലോമീറ്റർ വിസ്തീർണ്ണമുള്ള രാമപുരം ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ തെക്ക്‌ - കരൂർ പഞ്ചായത്ത് വടക്ക് -ഇടുക്കി ജില്ലയിലെ പുറപ്പുഴ, കരിങ്കുന്നം പഞ്ചായത്തുകൾ കിഴക്ക് - കടനാട് പഞ്ചായത്ത് പടിഞ്ഞാറ് - ഉഴവൂർ, വെളിയന്നൂർ പഞ്ചായത്തുകൾ വാർഡുകൾ
രാമപുരം ഗ്രാമ പഞ്ചായത്തിൽ ഉൾപ്പെടുന്ന വാർഡുകളാണിവ മേതിരി കുറിഞ്ഞി കിഴതിരി മുല്ലമറ്റം രാമപുരം ബസാർ മരങ്ങാട് ജി.വി.സ്കൂൾ ഏഴാച്ചേരി ഗാന്ധിപുരം ചിറക്കണ്ടം ചക്കാമ്പുഴ കൊണ്ടാട് വെള്ളിലാപ്പിള്ളി പാലവേലി കൂടപ്പുലം ചേറ്റുകുളം പഴമല അമനകര സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് ഉഴവൂർ വിസ്തീര്ണ്ണം 54.54 ചതുരശ്ര കിലോമീറ്റർ ജനസംഖ്യ 28,708 പുരുഷന്മാർ 14,376 സ്ത്രീകൾ 14,332 ജനസാന്ദ്രത 526 സ്ത്രീ : പുരുഷ അനുപാതം 997 സാക്ഷരത 95% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/ramapurampanchayat/ Archived 2016-03-04 at the Wayback Machine .
വെള്ളിലപ്പള്ളി
കേരളത്തിലെ കോട്ടയം ജില്ലയിലെ മീനച്ചിൽ താലൂക്ക് പരിധിയിലുള്ള ഒരു ഗ്രാമമാണ് വെള്ളിലപ്പള്ളി .
ഇത് രാമപുരം ഗ്രാമപഞ്ചായത്തിനു കീഴിലാണ്.
പാലായിൽ നിന്ന് ഏകദേശം 11 കിലോമീറ്ററും ജില്ലാ ആസ്ഥാനമായ കോട്ടയത്ത് നിന്ന് ഏകദേശം 42 കിലോമീറ്ററും അകലെയാണ് ഈ ഗ്രാമം സ്ഥിതിചെയ്യുന്നത്.
ഗ്രാമത്തിൻ്റെ ഭൂമിശാസ്ത്രപരമായ വിസ്തീർണ്ണം 2981 ഹെക്ടറാണ്.
സെൻസസ് 2011-ലെ വിവരങ്ങൾ പ്രകാരം വെള്ളിലപ്പള്ളി ഗ്രാമത്തിന്റെ ലൊക്കേഷൻ കോഡ് അല്ലെങ്കിൽ വില്ലേജ് കോഡ് 628116 ആണ്.
നെൽവയലുകളും കുന്നുകളും സമതല പ്രദേശങ്ങളുമടങ്ങിയതാണ് ഈ ഗ്രാമം.
ഭൂരിഭാഗം ജനങ്ങളുടെയും പ്രധാന വരുമാന മാർഗ്ഗം കൃഷിയാണ്.
2001 ലെ കനേഷുമാരി പ്രകാരം വെള്ളിലപ്പള്ളി ഗ്രാമത്തിൽ 8,477 പുരുഷന്മാരും 8,613 സ്ത്രീകളും ഉൾപ്പെടെ 17,090 ജനസംഖ്യയുണ്ട്.
ഗ്രാമത്തിലെ സാക്ഷരതാ നിരക്ക് 89.42% ആണ്, അതിൽ 90.05% പുരുഷന്മാരും 88.80% സ്ത്രീകളും സാക്ഷരരാണ്.
എലിവാലിക്കര
കേരളത്തിലെ കോട്ടയം ജില്ലയിൽ കാഞ്ഞിരപ്പള്ളി ബ്ലോക്കിൽ, എരുമേലി ഗ്രാമപഞ്ചായത്തിന്റെ കീഴിലുള്ള ഒരു ചെറിയ ഗ്രാമമാണ് എലിവാലിക്കര .
പ്രമുഖ തീർത്ഥാടന കേന്ദ്രമായ എരുമേലിയുടെ കിഴക്കൻഭാഗത്ത് സ്ഥിതിചെയ്യുന്ന ഒരു കുടിയേറ്റപ്രദേശമാണിത്.
പച്ചപ്പ് നിറഞ്ഞ ഇ പ്രദേശം എരുമേലിയിൽ നിന്ന് ഏകദശം 6 കിലോമീറ്റർ ദൂരെയാണ്.
ജില്ലാ ആസ്ഥാനമായ കോട്ടയത്തിന് ഏകദേശം 50 കിലോമീറ്റർ കിഴക്കായി ഇത് സ്ഥിതി ചെയ്യുന്നു.
ഇവിടെനിന്ന് മുണ്ടക്കയത്തിന് 11 കിലോമീറ്റർ ദൂരമുണ്ട്.
തെക്കുഭാഗത്ത് റാന്നി ബ്ലോക്ക്, വടക്കുഭാഗത്ത് അഴുത ബ്ലോക്ക്, പടിഞ്ഞാറ് വാഴൂർ ബ്ലോക്ക്, തെക്ക് കോന്നി ബ്ലോക്ക് എന്നിവയാൽ ഇത് വലയം ചെയ്യപ്പെട്ടിരിക്കുന്നു.
എലിവാലിക്കര, തുമരംപാറ, കൊപ്പംകോയിക്കക്കാവ്, ഇരുമ്പൂന്നിക്കര എന്നിവായാണ് സമീപത്തുള്ള മറ്റ് ഗ്രാമങ്ങൾ.
വിദ്യാഭ്യാസം സ്ഥാപനങ്ങൾ സെൻ്റ് മേരീസ് കോൺവെന്റ് സ്‌കൂൾ (2003 ൽസ്ഥാപിതം) ആരാധനാലയങ്ങൾ എലിവാലിക്കര സെന്റ് ആന്റണീസ് പള്ളി.
മുക്കുഴി ശിവക്ഷേത്രം, എലിവാലിക്കര അവലംബം
ഉള്ളനാട്
കേരളത്തിലെ കോട്ടയം ജില്ലയിൽ പാലാ നഗരത്തിന് സമീപം ളാലം ബ്ലോക്ക് പഞ്ചായത്തിലുൾപ്പെട്ട ഒരു ചെറിയ ഗ്രാമമാണ് ഉള്ളനാട് .
ഗ്രാമത്തിൽ 1000-ത്തോളം കുടുംബങ്ങൾ താമസിക്കുന്നു.
കോട്ടയം ജില്ലാ ആസ്ഥാനത്ത് നിന്ന്  30 കിലോമീറ്റർ കിഴക്കായി ഇത് സ്ഥിതി ചെയ്യുന്നു.
ളാലത്തുനിന്ന് നിന്ന് 7 കിലോമീറ്റർ അകലെയാണിത്.
ഉള്ളനാട് ഗ്രാമത്തിൽ ഒരു പ്രാഥമികാരോഗ്യ കേന്ദ്രം, മൃഗാശുപത്രി, സഹകരണ ബാങ്ക്, പോസ്റ്റ് ഓഫീസ്, ലൈബ്രറി എന്നിവ സ്ഥിതിചെയ്യുന്നു.
എസ്.എച്ച്. ചർച്ച്, മഹാദേവ ക്ഷേത്രം, ശ്രീനാരായണ ക്ഷേത്രം, ശാന്തിഭവൻ, എസ്.എച്ച്. യുപി സ്കൂൾ എന്നിവയാണ് ഇവിടെയുള്ള പ്രധാന സ്ഥാപനങ്ങൾ.
ഉള്ളനാട് ഗ്രാമത്തിന് സമീപമുള്ള നാടുകാണി വ്യൂ ഒരു ടൂറിസ്റ്റ് ആകർഷണമാണ്.
റബ്ബർ തോട്ടങ്ങളുടെ ആധിക്യമുള്ള കോട്ടയം ജില്ലയിലെ ഒരു ചെറിയ ഗ്രാമമായ ഇവിടുത്തെ ജനങ്ങളുടെ പ്രധാന ജീവിതമാർഗ്ഗം കൃഷിയാണ്.
പാലാ, ഈരാറ്റുപേട്ട, തൊടുപുഴ എന്നിവയാണ് ഏറ്റവും അടുത്തുള്ള പട്ടണ പ്രദേശങ്ങൾ.
തിരുവാർപ്പ് ഇംഗ്ലീഷ് വിലാസം https://ml.wikipedia.org/wiki/THIRUVARPPU
കോട്ടയം പട്ടണത്തിൽ നിന്നും 8 കിലോമീറ്റർ പടിഞ്ഞാറായി സ്ഥിതി ചെയ്യുന്ന ഒരു ഗ്രാമമാണ് തിരുവാർപ്പ് .
അപ്പർ കുട്ടനാടിനോട് ചേർന്ന് വെള്ളത്താൽ ചുറ്റപ്പെട്ട് കിടക്കുന്നു.
പഴയകാലത്ത് കോട്ടയത്തിന്റെ കേന്ദ്രസ്ഥാനങ്ങളായിരുന്നു തിരുവാർപ്പും, തിരുനക്കരയും .
കാർഷികമേഖലയുമായി പ്രത്യേകിച്ച് നെൽകൃഷിയുമായി ബന്ധപ്പെട്ടാണ് ജനജീവിതം നടക്കുന്നത്.
തിരുവാർപ്പിന്റെ പ്രസിദ്ധിക്കു പ്രധാന കാരണം നൂറ്റാണ്ടുകൾ പഴക്കമുള്ള ശ്രീകൃഷ്ണസ്വാമി ക്ഷേത്രമാണ് .
ക്ഷേത്രപ്രവേശനവിളംബര കാലത്ത് സഞ്ചാരസ്വാതന്ത്ര്യം ലഭിച്ച സമയത്ത് മഹാത്മാഗാന്ധിയും ഇവിടെ എത്തിയിരുന്നു.
ശ്രീ ടി. കെ. മാധവൻ ഉൾപ്പെടെയുള്ളവരുടെ ശ്രമഫലമായാണ് സഞ്ചാരസ്വാതന്ത്ര്യം ലഭ്യമായത്.
ക്ഷേത്ര സ്ഥലനാമ ഐതിഹ്യം
ആലപ്പുഴ ജില്ലയിലെ മുഹമ്മയിൽ ആയിരുന്നത്രേ ആദ്യം ഈ ക്ഷേത്ര വിഗ്രഹം പ്രതിഷ്ഠിച്ചിരുന്നത്.
തീ പിടുത്തമോ മറ്റെന്തോ കാരണം മൂലമോ ഈ വിഗ്രഹം വാർപ്പിൽ കയറ്റി വേമ്പനാട്ട് കായലിൽ ഒഴുക്കി വിട്ടു.
ഈ വിഗ്രഹം അതു വഴി വന്ന വില്ല്യമംഗലം സ്വാമി അയ്യർ കാണുകയും കുന്നമ്പള്ളിക്കരയിൽ പ്രത്ഷ്ഠിക്കുകയും ചെയ്തെന്നു വിശ്വസിക്കപ്പെടുന്നു.
ഇങ്ങനെ തിരു വാർപ്പ് എന്നീ രണ്ടു നാമങ്ങൾ ചേർന്നാണ് ഈ സ്ഥലനാമം ഉണ്ടായത് .
ഇന്ത്യയിൽ ആദ്യം നട തുറക്കുന്ന ക്ഷേത്രം ഇതാണ്.
വെളുപ്പിനെ രണ്ടുമണിക്കോ, അതിനോടടുത്ത സമയത്തോ ആണ് ക്ഷേത്രനട തുറക്കുക.
ഇവിടുത്തെ ഉഷപായസം വളരെ പ്രധാനമാണ്.
ദേവീക്ഷേത്രം(കൊച്ച‌മ്പലം), ശിവക്ഷേത്രം, അയ്യപ്പക്ഷേത്രം, ഉപദേവതാ ക്ഷേത്രങ്ങളും ഇവിടെയുണ്ട്.
തമ്പലക്കാട്
കേരളത്തിൽ കോട്ടയം ജില്ലയിലെ ഒരു ചെറിയ ഗ്രാമമാണ് തമ്പലക്കാട് .
കാഞ്ഞിരപ്പള്ളിയിൽ നിന്ന് മഞ്ഞക്കുഴിയിലേക്കുള്ള വഴിയിൽ ഏകദേശം 5 കിലോമീറ്റർ ദൂരെയാണ് ഇത് സ്ഥിതിചെയ്യുന്നത്.
പൊൻകുന്നം , മഞ്ഞക്കുഴി, കൂരാലി , ആനക്കല്ല് , കപ്പാട് , പനമറ്റം , വഞ്ചിമല എന്നിവിടങ്ങളിൽ നിന്ന് ഒരേ ദൂരമാണ് ഇവിടേയ്ക്കുള്ളത്.
ഐതിഹാസിക നായകനായിരുന്ന നാറാണത്തു ഭ്രാന്തൻ മഹാദേവ ക്ഷേത്രത്തിലെ വിഗ്രഹം സ്ഥാപിക്കാൻ ഉപയോഗിച്ച താംബൂലത്തിൽ നിന്നാണ് ഗ്രാമത്തിന് ഈ പേര് ലഭിച്ചതെന്നാണ് ഐതിഹ്യം.
പ്രധാനമായും ചെറുകിട കർഷകരും സർക്കാർ വകുപ്പുകളിലെയും സ്വകാര്യ സ്ഥാപനങ്ങളിലെയും ജീവനക്കാരുമായി ഏകദേശം 3000 ആളുകളാണ് ഇവിടെ താമസിക്കുന്നത്.
ശ്രീ മഹാദേവ ക്ഷേത്രം, സെൻ്റ് തോമസ് ദേവാലയം, മഹാകാളിപ്പാറ ദേവീക്ഷേത്രം, ഇല്ലത്തപ്പൻ കാവ് ക്ഷേത്രം, പെനുവേൽ ആശ്രമം, ഇമ്മാനുവൽ ആശ്രമം, ഐഎംഎസ് ഭക്തികേന്ദ്രം, സെൻ്റ് റീത്താസ് സ്കൂൾ, എസ്എൻഡിപി യോഗം യൂണിറ്റ്, എൻഎസ്എസ് വേദവ്യാസ സ്കൂൾ, ഗവ.
എൽപി സ്കൂൾ, എൻഎസ്എസ് സ്കൂൾ, മാന്തറ സെൻ്റ് ആൻ്റണീസ് പള്ളി എന്നിവായാണ് ഇവിടുത്തെ പ്രധാന മത, വിദ്യാഭ്യാസ സ്ഥാപനങ്ങൾ.
തെക്കുംഭാഗം, പള്ളിക്കവല, ഷാപ്പുപടി, പനമറ്റം ക്രോസ് അല്ലെങ്കിൽ നാലാം മൈൽ എന്നിവയാണ് അടുത്തുള്ള പ്രധാന സ്ഥലങ്ങൾ.
5,000 ഏക്കർ (20 ചതുരശ്ര കിലോമീറ്റർ) വിസ്തൃതിയുള്ള തമ്പലക്കാട് ഗ്രാമം ഒരുകാലത്ത് കാരിശ്ശേരിൽ കുടുംബത്തിൻ്റെ അധീനതയിലായിരുന്നതായി പറയപ്പെടുന്നു.
ബ്രിട്ടീഷ് ഭരണത്തിനു മുമ്പുള്ള കാലത്ത് വധശിക്ഷ ഉൾപ്പെടെ എല്ലാ അധികാരങ്ങളുമുള്ള പ്രാദേശിക ഭരണാധികാരികളായിരുന്നുവത്രേ ഈ കുടുംബം.
ചങ്ങനാശേരി തലസ്ഥാനമായിരുന്ന തെക്കുംകൂർ രാജ്യമാണ് കാരിശ്ശേരിൽ കുടുംബത്തിന് ഈ ഗ്രാമത്തിലെ എല്ലാ അധികാരങ്ങളും നൽകിയത്.
ഗ്രാമവാസികളിൽ ഭൂരിപക്ഷവും ഇവിടെയുള്ള റബ്ബർ തോട്ടങ്ങളിലെ തൊഴിലാളികളും സർക്കാർ ജീവനക്കാരുമാണ്.
ജാതിക്ക, മരച്ചീനി, ഇഞ്ചി തുടങ്ങിയവയുടെ തോട്ടങ്ങൾ ചില ഭാഗങ്ങളിൽ കാണപ്പെടുന്നുണ്ടെങ്കിലും കോട്ടയം ജില്ലയിലെ ഭൂരിഭാഗം പ്രദേശങ്ങളിലേയും പോലെ ഇവിടെ പ്രധാമായും റബ്ബർ കൃഷിയാണ്.
ശ്രീ റെഡ്ഡി ഇംഗ്ലീഷ് വിലാസം https://ml.wikipedia.org/wiki/Sri_Reddy Sri Reddy in a photoshoot
തെലുങ്ക് ചലച്ചിത്രനടിയും ടെലിവിഷൻ അവതാരകയുമാണ് ശ്രീ റെഡ്ഡി .
ഇവർ സിന്ദഗി , അരവിന്ദ് 2 , നേനു നന്ന അബഡ്ഡം എന്നീ തെലുങ്ക് ചലച്ചിത്രങ്ങളിൽ അഭിനയിച്ചിട്ടുണ്ട്.
തെലുങ്ക് ചലച്ചിത്രരംഗത്തെ ലിംഗവിവേചനത്തിനും ലൈംഗിക ചൂഷണത്തിനുമെതിരെ പ്രതിഷേധിച്ചതിലൂടെ പ്രശസ്തയായി.
സംവിധായകരും നിർമ്മാതാക്കളും തന്നെ ലൈംഗികമായി ചൂഷണം ചെയ്തുവെന്ന് ആരോപിച്ചുകൊണ്ട് 2018 ഏപ്രിലിൽ ഹൈദ്രാബാദിലെ തെലുഗു ഫിലി ചേമ്പർ ഓഫ് കൊമേഴ്സിനു മുമ്പിൽ ശ്രീ റെഡ്ഡി അർദ്ധനഗ്നയായി പ്രത്യക്ഷപ്പെട്ട് പ്രതിഷേധിച്ചിരുന്നു.
ടെലിവിഷൻ അവതാരകയായി പ്രവർത്തിക്കുമ്പോഴാണ് സിനിമയിൽ അഭിനയിക്കുവാൻ അവസരം ലഭിക്കുന്നത്.
അരവിന്ദ് 2 , നേനു നന്ന അബഡ്ഡം , സിന്ദഗി എന്നീ തെലുങ്ക് ചലച്ചിത്രങ്ങളിൽ അഭിനയിച്ചു.
തെലുങ്ക് ചലച്ചിത്രമേഖലയിലെ ലൈംഗികചൂഷണത്തിനും വിവേചനത്തിനുമെതിരെ പ്രതിഷേധിച്ചതിലൂടെയാണ് ശ്രി റെഡ്ഡി പ്രശസ്തയായത്.
ചലച്ചിത്രങ്ങളിൽ അഭിനയിക്കുവാൻ അവസരം ലഭിക്കണമെങ്കിൽ സ്ത്രീകൾ ലൈംഗികബന്ധത്തിനു തയ്യാറാകണമെന്നാവശ്യപ്പെടുന്ന 'കാസ്റ്റിങ് കൗച്ച്' സമ്പ്രദായം തെലുങ്ക് ചലച്ചിത്രരംഗത്തുമുണ്ടെന്നാണ് ശ്രീറെഡ്ഡി വെളിപ്പെടുത്തിയത്.
പല പ്രമുഖ സംവിധായകരിൽ നിന്നും നിർമ്മാതാക്കളിൽ നിന്നും തനിക്കു ലൈംഗികചൂഷണം നേരിടേണ്ടി വന്നിട്ടുണ്ടെന്നും ഇവർ പറഞ്ഞിട്ടുണ്ട്.
കാസ്റ്റിങ് കൗച്ച് സമ്പ്രദായത്തിനെതിരെ സർക്കാർ ഇടപെടണമെന്നാവശ്യപ്പെട്ട് 2018 ഏപ്രിലിൽ ഹൈദ്രാബാദിലെ തെലുഗു ഫിലി ചേമ്പർ ഓഫ് കൊമേഴ്സിനു മുമ്പിൽ അർദ്ധനഗ്നയായി പ്രത്യക്ഷപ്പെട്ടുകൊണ്ട് ശ്രീ റെഡ്ഡി പ്രതിഷേധിച്ചിരുന്നു.
ഹോളിവുഡിലെ #മീ ടൂ കാമ്പെയ്നും കാസ്റ്റിംഗ് കൗച്ച് സമ്പ്രദായത്തിനെതിരെയായിരുന്നു.
ഏറെ വിവാദമായ ശ്രീ റെഡ്ഡിയുടെ സമരമുറയയെ അനുകൂലിച്ചുകൊണ്ടും പ്രതികൂലിച്ചുകൊണ്ടും പലരും രംഗത്തെത്തി.
പൊതുസ്ഥലത്ത് നഗ്നതാ പ്രദർശനം നടത്തിയതിന് ഇന്ത്യൻ ശിക്ഷാ നിയമം 294-ആം വകുപ്പ് പ്രകാരം പോലീസ് കേസെടുക്കുകയും ശ്രീ റെഡ്ഡിയെ അറസ്റ്റു ചെയ്യുകയും ചെയ്തു.
തെലുങ്ക് താരസംഘടനയായ മൂവി ആർട്ടിസ്റ്റ് അസോസിയേഷൻ (മാ) ശ്രീ റെഡ്ഡിക്ക് അംഗത്വം നൽകില്ലെന്നു പ്രഖ്യാപിച്ചു.
ബിഗ് ബോസ് റിയാലിറ്റി ഷോയിൽ നിന്ന് ശ്രീ റെഡ്ഡിയെ ഒഴിവാക്കി.
അഭിറാം ദഗ്ഗബട്ടി, കൊന വെങ്കട്ട്, വിവ ഹർഷ, പവൻ കല്യാൺ, തെലുങ്ക് സംവിധായകൻ ശേഖർ കമ്മുല, നടൻമാരായ അല്ലു അർജുൻ , നാനി എന്നിവർക്കെതിരെ ശ്രീ റെഡ്ഡി ലൈംഗികാരോപണമുന്നയിച്ചിട്ടുണ്ട്.
ഷാങ് സിൻ ഇംഗ്ലീഷ് വിലാസം https://ml.wikipedia.org/wiki/Zhang_Xin
റിയൽ എസ്റ്റേറ്റ് വ്യവസായത്തിലൂടെ ബെയ്‌ജിങ്ങിനെ ലോകത്തെ തന്നെ ഏറ്റവും മികച്ച നഗരമാക്കാൻ മുഖ്യ പങ്ക് വഹിച്ച ഒരു ചൈനീസ് കോടീശ്വരിയാണ് ഷാങ് സിൻ ( ലഘൂകരിച്ച ചൈനീസ് : 张欣 ; പരമ്പരാഗത ചൈനീസ് : 張欣 ; പിൻയിൻ : Zhāng Xīn , also known as Xin Zhang and Xin "Shynn" Zhang , born 1965).
ഭർത്താവ് പാൻ ഷിയിയോടൊപ്പം സോഹോ ചൈനയുടെ സിഇഒയും സഹസ്ഥാപികയുമാണ്.
ഷാങ് സിൻ സ്വപ്രയത്നത്താൽ സഹസ്രകോടിപതികളായ ലോകത്തെ വനിതകളിൽ സമ്പത്തിൻറെ അടിസ്ഥാനത്തിൽ അഞ്ചാംസ്ഥാനത്താണ്.
1950 കളിൽ, ബർമീസ് ചൈനീസ് രണ്ടാം തലമുറയിലെ ഷാങ് സിൻറെ മാതാപിതാക്കൾ, ബർമ്മ വിട്ട് ചൈനയിലേക്ക് കുടിയേറി.
അവിടെ അവർ വിദേശ ഭാഷാ പത്രങ്ങളിൽ പരിഭാഷകരായി പ്രവർത്തിച്ചിരുന്നു.
സാംസ്കാരിക വിപ്ളവം നടക്കുന്നതിനിടയിൽ അവരുടെ മാതാപിതാക്കൾ വേർപിരിഞ്ഞു.
ബീജിംഗിൽ 1965-ൽ ജനിച്ച സിൻ തന്റെ മാതാപിതാക്കളുടെ വേർപിരിയലിനുശേഷം അമ്മയോടൊപ്പം തുടർന്നു.
പതിനാറാം വയസ്സിൽ ഹോങ്കോങ്ങിലേക്ക് പോകുകയും മേൽക്കുമേൽ വച്ചിട്ടുള്ള രണ്ട് കിടപ്പറ കിടക്കകൾ മാത്രമുള്ള ഒരു മുറിയിൽ തന്റെ അമ്മയോടൊപ്പം താമസിക്കുകയും ചെയ്തു.
വിദേശത്ത് വിദ്യാഭ്യാസത്തിനായി പണം സ്വരൂപിക്കാനായി, അവർ വസ്ത്രനിർമ്മാണവും ഇലക്ട്രോണിക് ഉത്പന്നങ്ങളും നിർമ്മിക്കുന്ന ഒരു ചെറുകിട ഫാക്ടറിയിൽ അഞ്ചു വർഷം ജോലി ചെയ്തു.
19- ാം വയസ്സിൽ ലണ്ടനിലേക്ക് വിമാനയാത്രയ്ക്കായി ആവശ്യമുള്ള പണം സമ്പാദിച്ചിരുന്നു.
ഓക്സ്ഫോർഡിലെ ഒരു സെക്രട്ടേറിയൽ സ്കൂളിലെ ഇംഗ്ലീഷ് പഠനത്തിനായി അവർ സ്വയം പണം സ്വരൂപിച്ചിരുന്നു.
യുകെയിൽ അവർ സ്വയംസഹായത്തിനായി ചൈനീസ് ദമ്പതികൾ നടത്തി വന്നിരുന്ന ഒരു പരമ്പരാഗത ബ്രിട്ടീഷ് ഫിഷ് ആൻറ് ചിപ്സ് ഷോപ്പിൽ ജോലി ചെയ്തുകൊണ്ട് പ്രധാനമന്ത്രി മാർഗരറ്റ് താച്ചറെ ഒരു റോൾ മോഡലായി സ്വീകരിച്ചു.
ഈയവസരത്തിൽ ഇടതുപക്ഷ ബ്രിട്ടീഷ് ബുദ്ധിജീവികളോടുള്ള ആകർഷണം" 	ഉടലെടുക്കാനും തുടങ്ങി.
1987-ൽ ലണ്ടനിൽ പഠിക്കുന്ന കാലത്ത് സസക്സിലെ സർവ്വകലാശാലയിൽ സാമ്പത്തികശാസ്ത്ര പഠനത്തിന് തുടക്കം കുറിക്കാനുള്ള സ്കോളർഷിപ്പ് അവർ നേടിയിരുന്നു.
അവിടെ നിന്ന് അവർ ബാച്ചിലർ ബിരുദം നേടി.
1992-ൽ കേംബ്രിഡ്ജ് സർവകലാശാലയിൽ നിന്ന് വികസന സാമ്പത്തിക ശാസ്ത്രത്തിൽ മാസ്റ്റർ ബിരുദം നേടി.
അവിടെവച്ച് അവർ ചൈനയിലെ സ്വകാര്യവത്കരണത്തെക്കുറിച്ച് ഒരു മാസ്റ്റർ പ്രബന്ധം രചിച്ചിരുന്നു.
2013-ൽ, സസക്സിലെ സർവകലാശാലയിൽ നിന്നും തന്റെ ആദ്യത്തെ അൽമമാറ്റർ ഡോക്ടറേറ്റ് നേടി.
കരിയർ ആദ്യ നിക്ഷേപം
ബിരുദം നേടിയശേഷം, ഷാങ് ചൈനയിൽ സ്വകാര്യവത്കരണത്തെക്കുറിച്ച് അറിവുണ്ടാക്കുന്നതിനായി കേംബ്രിഡ്ജ് നിരീക്ഷിക്കുന്ന ബാരിംഗ്സ് പി.എൽ.സിയിൽ നിന്ന് അവരുടെ മാസ്റ്റർ പ്രബന്ധത്തിൻറെ വിഷയത്തിൻറെ പിൻബലത്തോടെ സാമ്പത്തികസഹായം നേടി.
അവർ ജോലിയ്ക്കായി ഹോംഗ്കോങ്ങിൽ മടങ്ങിയെത്തിയെങ്കിലും 1993-ൽ ബാരിംഗ്സിലെ അവരുടെ യൂണിറ്റ് ഗോൾഡ്മാൻ സാക്സ് കൈവശപ്പെടുത്തുകയും ഷാങിനെ ന്യൂ യോർക്ക് നഗരത്തിലേക്ക് മാറ്റുകയും ചെയ്തു.
സ്വകാര്യ സ്റ്റോക്ക് എക്സ്ചേഞ്ചിൽ സ്വകാര്യവൽക്കരിക്കപ്പെട്ട ചൈനീസ് ഫാക്ടറികൾ കൊണ്ടുവരുവാൻ അവർ സഹായിച്ചു.
ചൈനയുടെ വളരുന്ന നഗരവത്കരണത്തിന്റെ ചുറുചുറുക്ക് മനസ്സിലാക്കിയ അവർ തന്റെ ജന്മനാടായ ബീജിംഗിൽ മടങ്ങിയെത്തി.
1994-ൽ അവർ അവിടെ അവരുടെ ഭാവിവരനെ കണ്ടുമുട്ടുകയും, കണ്ടുമുട്ടി നാലു ദിവസത്തിനുള്ളിൽ വിവാഹത്തിന് താല്പര്യം പ്രകടിപ്പിക്കുകയും ചെയ്തു.
അവർ ഹോങ്ക്ഷിയുടെ (റെഡ് സ്റ്റോൺ എന്നർത്ഥം) സഹ-സ്ഥാപികയാകുകയും 1995-ൽ ഭർത്താവ് പാൻ ഷിയുമായി ചേർന്ന് ഹോങ്ക്ഷിയെ (സോഹോ ചൈന SOHO China) ആയി പുനഃസ്ഥാപിക്കുകയും ചെയ്തു.
1994-ൽ, ദമ്പതികൾ "ന്യൂ ടൗൺ" എന്ന പേരിൽ ഉപയോഗശൂന്യമായി കിടന്ന ഭൂമിയിൽ ഒരു മിക്സഡ് ഡവലപ്മെന്റ് പ്രോജക്ട് ആരംഭിച്ചു.
അടുത്ത ദശാബ്ദത്തിനിടയിൽ അവർ ചൈനയിൽ ആറ് കൂടുതൽ വികസന പദ്ധതികൾ തുടങ്ങി.
ഹയാന ദ്വീപിൽ ബാവോയിലെ ഒരു റസിഡൻഷ്യൽ വികസനം, ചൈനയിലെ ബീജിംഗിൽ പന്ത്രണ്ട് ഏഷ്യൻ വാസ്തുശില്പികൾ നിർമ്മിച്ച സോഹോ ചൈനയുടെ നിയന്ത്രണത്തിലുള്ള ബ്യൂട്ടിക് ഹോട്ടൽ കമ്യൂൺ ബൈ ദ ഗ്രേറ്റ് വാൾ (Chinese: 长城脚下的公社) എന്നിവയുടെ നിർമ്മാണം ഷാങിൻറെ നിയന്ത്രണത്തിലായിരുന്നു.
അവരുടെ ആദ്യകാല വിവാഹനാളുകളിൽ വ്യാപാര ബന്ധവും ബിസിനസ്സ് എങ്ങനെ പ്രവർത്തിക്കണം എന്നതിനെ കുറിച്ചുള്ള വ്യത്യസ്തമായ ആശയങ്ങൾ കാരണം ദമ്പതികൾക്കിടയിൽ ആശയസംഘട്ടനം അനുഭവപ്പെട്ടു.
പ്രതികരണത്തിൻറെ ഭാഗമായി ഷാങ് കുറച്ചുകാലം ഇംഗ്ലണ്ടിലേയ്ക്ക് മാറിനിന്നു.
ക്രമേണ, ഭർത്താവിനടുത്തേയ്ക്ക് മടങ്ങിയെത്താൻ തീരുമാനമെടുക്കുകയും എന്നാൽ മടങ്ങിയെത്തിയതിനുശേഷം കുറച്ചുകാലത്തേയ്ക്ക് ബിസിനസിൽ നിന്ന് വിട്ടുനിന്നെങ്കിലും അവസാനം ബിസിനസ്സ് വർദ്ധിച്ചപ്പോൾ ഡിസൈൻ രംഗത്തേയ്ക്ക് ശ്രദ്ധകേന്ദ്രീകരിക്കുകയും ചെയ്തു.
പിന്നീടുള്ള വികസനങ്ങൾ
10 വർഷങ്ങൾക്ക് ശേഷം, ദമ്പതികൾ അവരുടെ കമ്പനി തുടങ്ങുകയും അവർ രാജ്യത്തെ ഏറ്റവും വലിയ പ്രോപ്പർട്ടി ഡെവലപ്പർ ആയിതീരുകയും ചെയ്തു.
ഷാങ് "ബെയ്ജിംഗിനെ സൃഷ്ടിച്ച വനിത" എന്ന് അറിയപ്പെടാനും തുടങ്ങി.
2008-ൽ ദി ടൈംസ് ദമ്പതികളെ "ചൈനയിൽ കാണാൻകഴിയുന്ന ഏറ്റവും ആകർഷകരായ റിയൽഎസ്റ്റേറ്റ്  വ്യവസായ പ്രമുഖർ" എന്ന് വിശേഷിപ്പിച്ചു.
2011-ൽ ഷാങ്, സ്ഥലം വാങ്ങുകയും പാട്ടത്തിന് എടുക്കുകയും ചെയ്തുകൊണ്ട് പ്രോപ്പർട്ടികൾ വിൽക്കുന്നതിനുവേണ്ടി അതിനെ പരിവർത്തനം നടത്തുകയും ന്യൂയോർക്ക് നഗരത്തിലെ പാർക്ക് അവന്യൂ പ്ലാസയിൽ 600 ദശലക്ഷം ഡോളർ ഓഹരി വാങ്ങിക്കൊണ്ട് ചൈനയിൽ നിന്നും പുറത്തേയ്ക്ക് ശാഖകൾ ആരംഭിക്കുകയും  2014-ൽ മൻഹാട്ടന്റെ മിഡ് ടൌണിൽ ജനറൽ മോട്ടോഴ്സ് ബിൽഡിംഗിൽ 1.4 ബില്ല്യൺ ഡോളർ എന്ന് റിപ്പോർട്ട് ചെയ്ത 40 ശതമാനം ഓഹരി സ്വന്തമാക്കി കൊണ്ട് ഗ്രൂപ്പിലെ പങ്കാളിത്തം വഹിക്കുകയും ചെയ്തു.
ആ കാലയളവിൽ ഷാങ് സോഹോ ചൈനയിലൂടെ ബെയ്ജിങ്ങിൽ പതിനെട്ടും ഷാങ്ഹായിൽ പതിനൊന്നും നിർമ്മാണപ്രവർത്തനങ്ങളിൽ പങ്കുചേർന്നിരുന്നു.
ഈ കാലയളവിൽ, 2010 പകുതിയോടെ, സോഹോ ചൈന, കെട്ടിടനിർമ്മാണം നടത്താനും ലേലത്തിന് വിൽക്കാനും ഉള്ള ഒരു ബിസിനസ് മാതൃകയിൽ നിന്ന് മാറ്റം വരുത്തുകയും, അതിനോടൊപ്പം ഷാങ് 2015 ഫെബ്രുവരിയിൽ ചൈനയിലെ നഗരങ്ങളിലെ കമ്പനികൾക്ക് സ്ഥലം വാടകയ്ക്ക് നൽകുന്ന സോഹോ 3Q ഓഫീസ് സ്പേസ് സെക്ടറിൽ പങ്കാളിയാകുകയും ചെയ്തു.
2014-ൽ, ഷാങ്ങും ഭർത്താവും 100 മില്യൻ ഡോളർ ചാരിറ്റബിൾ സംരംഭമായി, സോഹോ ചൈനയുടെ പേരിൽ ലോകത്തെമ്പാടുമുള്ള ഉന്നത സ്ഥാപനങ്ങളിൽ പിന്നോക്കം നില്ക്കുന്ന ചൈനീസ് വിദ്യാർത്ഥികൾക്ക് ധനസഹായം നല്കുന്നതിനായി സ്കോളർഷിപ്പ് നല്കാൻ തുടങ്ങി.
യേൽ യൂണിവേഴ്സിറ്റിക്ക് $ 10 മില്ല്യണും ഹാർവാർഡ് യൂണിവേഴ്സിറ്റിക്ക് 15 മില്ല്യൻ ഡോളറിലധികം സമ്മാനത്തുകയായി നല്കി.
ആ പണം ചൈനയിലെ സ്കൂളുകൾ മെച്ചപ്പെടുത്താൻ സഹായിക്കുമെന്നവർ വിശ്വസിച്ച് വിമർശകർക്കിടയിൽ ഇതിൻറെ പേരിൽ ചില വിവാദങ്ങൾ ഉയർന്നിരുന്നു.
അംഗീകാരം Zhang Xin receiving a 'Special Prize for an individual patron of architectural works' at the 8th International Architecture Exhibition of la Biennale di Venezia in September 2002.
ചൈനയിൽ ഒരു വാസ്തുശില്പികളുടെ രക്ഷാധികാരി എന്ന നിലയിലും ഒരു സംരംഭകയായും ഷാങിന് അന്താരാഷ്ട്ര പുരസ്കാരങ്ങൾ ലഭിച്ചിട്ടുണ്ട്.
2002-ൽ വാസ്തുവിദ്യയുടെ ഒരു സ്വകാര്യ ശേഖരവും ഇപ്പോൾ ഒരു ഹോട്ടലും ആയ കമ്മ്യൂൺ ബൈ ദ ഗ്രേറ്റ് വാൾ നുവേണ്ടി 8 ആം ബിനാലെയായിൽ വെനീസിയയുടെ ഒരു പ്രത്യേക സമ്മാനം ലഭിച്ചു.
ഷാങ് വേൾഡ് എക്കണോമിക്ക് ഫോറത്തിന്റെ അംഗവും യുവ ആഗോള മേധാവിയും ദാവോസും കൌൺസിൽ ഓഫ് ഫോറിൻ റിലേഷൻസിന്റെ ഉപദേശക സമിതി അംഗവും, ഹാർവാർഡ് ഗ്ലോബൽ അഡ്വൈസറി കൌൺസിലിന്റെ ബോർഡ് അംഗവും ആണ്.
2005 മുതൽ 2010 വരെ അമേരിക്കയിൽ ചൈന ഇൻസ്റ്റിറ്റിയൂട്ടിന് ട്രസ്റ്റിയായി സേവനമനുഷ്ഠിച്ചിട്ടുണ്ട്.
2010-ൽ ചൈന ഇൻസ്റ്റിറ്റ്യൂട്ട് അംഗീകരിച്ച ബ്ലൂ ക്ലൗഡ് അവാർഡും ലഭിച്ചിട്ടുണ്ട്.
2014-ൽ ഫോർബ്സ് ലോകത്ത് ഏറ്റവും സ്വാധീനം ചെലുത്തിയ 62-ാമത്തെ സ്ത്രീയായും "ലോകത്തിലെ ഏറ്റവും മികച്ച വ്യവസായികളിൽ ഒരാൾ എന്നും ഷാങിനെ പട്ടികയിലുൾപ്പെടുത്തി.
ലോകത്തിലെ ഏറ്റവും ശക്തരായ ദമ്പതികൾ എന്ന നിലയിലും ഫോബ്സ് പട്ടികയിൽ സ്ഥാനം പിടിച്ചു.
മ്യൂസിയം ഓഫ് മോഡേൺ ആർട്ട്, ഏഷ്യാ സൊസൈറ്റി എന്നിവയുടെ ട്രസ്റ്റിക്ക് ഷാങ് നാമനിർദ്ദേശം ചെയ്യപ്പെട്ടു.
ഷാങ് സിനും ഭർത്താവ് പാൻ ഷിയിയും രണ്ട് ആൺമക്കളും ബഹായി വിശ്വാസക്കാരാണ് .
2010-ലെ വാൾ സ്ട്രീറ്റ്: മണി നെയിം സ്ലീപ്പ്സ് എന്ന സിനിമയിലെ ഒരു ചൈനീസ് നിക്ഷേപകനെ പ്രതിനിധാനം ചെയ്ത് ഷാങ് അഭിനയിച്ചിരുന്നു.
അവലംബം കൂടുതൽ വായനയ്ക്ക് Gillet, Kit.
" ZHANG XIN " ( Archive ).
China International Business (CIB).